Βαλένθια - Ρεάλ με σούπερ προσφορά* | *Ισχύουν όροι & προϋποθέσεις

Χωρίς να είναι εξαιρετικός αλλά με ένα σχήμα που δεν είχε κατεβάσει ποτέ ξανά ο Μαρτίνς και με αρκετά νέα πρόσωπα σε κακές γηπεδικές συνθήκες ο Ολυμπιακός έφυγε νικητής από την Καλαμάτα με 0-2. Οι Ραντζέλοβιτς και Λάζαρος οι δύο σκόρερ και ενώ χτύπησε ο Λοβέρα.

Η ΠΕΙΡΑΜΑΤΙΚΗ ΕΝΔΕΚΑΔΑ ΤΟΥ ΜΑΡΤΙΝΣ ΚΑΙ ΤΟ 4-2-3-1 ΤΗΣ ΚΑΛΑΜΑΤΑΣ

Ο Πορτογάλος τεχνικός ξεκίνησε τον αγώνα με την Καλαμάτα με πειραματική 11άδα και με πολύ δοκιμαστικό σχήμα. Αλέν κίπερ, τριάδα άμυνας με Μεριά, Αβραάμ Παπαδόπουλο και Σισέ, άκρα με Γκασπάρ - Κούτρη, κέντρο με Μπενζιά - Λοβέρα, ακροβολισμένους στην επίθεση τους Ραντζέλοβιτς και Λάζαρο Χριστοδουλόπουλο και μπροστά τον Γκερέρο.

Ντεμπούτο έκανε ο Αλέν, μετά από τέσσερις μήνες έπαιξε ο Σισέ και βασικός για πρώτη φορά μετά από πολλούς μήνες ήταν ο Λάζαρος Χριστοδουλόπουλος. Από την άλλη η Καλαμάτα του πρώην τεχνικού της ομάδας Νέων του Ολυμπιακού, Βασίλη Βούζα, που κάθησε στον πάγκο και της πρώτης ομάδας είχε σχήμα 4-2-3-1 με τον Ράκιτς φορ.

ΓΚΟΛΑΡΑ Ο ΡΑΝΤΖΕΛΟΒΙΤΣ ΚΑΙ ΠΡΟΣΠΑΘΕΙΑ ΤΗΣ ΚΑΛΑΜΑΤΑΣ ΓΙΑ ΑΝΤΙΔΡΑΣΗ

Στο α' μέρος ο Ολυμπιακός σκόραρε νωρίς. Βρήκε το γκολ από την κεφαλιά - πάσα του Γκασπάρ και σουτάρα του Ραντζέλοβιτς. Στην συνέχεια η Καλαμάτα επιχείρησε να αντιδράσει ενώ φάσεις είχαν και οι δύο ομάδες. Η Καλαμάτα ζήτησε δύο πέναλτι και ο Λάζαρος ένα σε μία φάση που πιθανότατα να έπρεπε να του είχε δοθεί η εσχάτη των ποινών.

ΓΚΟΛ ΚΑΙ Ο ΛΑΖΑΡΟΣ ΓΙΑ ΤΟ 0-2, ΔΟΚΑΡΙ ΕΙΧΕ Ο ΓΚΕΡΕΡΟ

Στην επανάληψη η Καλαμάτα πήγε να βγάλει μεγάλη φάση στο ξεκίνημά της. Ωστόσο ο Ολυμπιακός είχε ξανά το γκολ. Μετά το πολύ καλό φάουλ του Μπενζιά στο 51' που αποκρούστηκε δύσκολα στο 53' έγινε το 0-2. Μπαλιά του Λοβέρα και από κοντά ο Λάζαρος Χριστοδουλόπουλος σκόραρε με προβολή. Στο 68' ο Γκερέρο είχε σουτ στο δοκάρι μετά από πάσα του Κούτρη.

Εν κατακλείδι για τον Ολυμπιακό το πιο θετικό πρόσημο είχαν ο Αλέν - που έκανε και καλές επεμβάσεις - ο Μπενζιά, οι σκόρερ Ραντζέλοβιτς και Λάζαρος αλλά και ο Λοβέρα. Σε αυτό το πειραματικό σχήμα του Ολυμπιακού πάντως ξεχώριζε περισσότερο ο Ραντζέλοβιτς και για το 0-1 που κάνει αλλά και γενικά για την επιθετική του παρουσία. Λίγο πριν το τέλος του αγώνα ο Λοβέρα χτύπησε και αποχώρησε και έτσι ο Ολυμπιακός έμεινε με δέκα παίκτες.

Καλαμάτα (Βούζας): Στεφανάκος, Χριστοφιλέας, Τόλι, Κωνσταντινόπουλος, Μπάμπης, Τριποτσέρης, Στεργίδης, Ηλιόπουλος, Νατσιόπουλος (71' Αλεξόπουλος), Ράκιτς (65' Κουϊρουκίδης) και Οσμανάγκιτς (64' Ζαχαρόπουλος).

Ολυμπιακός (Μαρτίνς): Αλέν, Σισέ, Αβραάμ (64' Μάρκοβιτς), Μεριά, Κούτρης, Γκασπάρ, Μπενζιά (80' Μπέλιτς), Λοβέρα, Ραντζέλοβιτς, Λάζαρος Χριστοδουλόπουλος (73' Ξενιτίδης) και Γκερέρο.